text: খ্রিষ্টারি বা অ্যান্টিক্রাইস্ট (, ) হল খ্রিষ্টীয় পরলোকতত্ত্ব অনুসারে বাইবেলে উল্লেখিত একজন ব্যক্তি যে যীশুখ্রিষ্টের দ্বিতীয় আগমনের পূর্বে তাঁকে প্রতিস্থাপিত করবে এবং তাঁর বিরোধিতা করবে। খ্রিষ্টারি শব্দটি বাইবেলের নূতন নিয়মে, মূলত যোহনের প্রথম ও দ্বিতীয় পত্রে, পাঁঁচবার উল্লেখিত হয়েছে। খ্রিষ্টারিকে ঘোষণা করা হয়েছে এমন একজন হিসেবে যে পিতা ও পুত্রকে অস্বীকার করে।
  
  স্যুডো-খ্রিস্টস বা ভণ্ড খ্রিষ্টর মতো সমজাতীয় শব্দও সুসমাচারগুলোতে পাওয়া যায়। মথি (অধ্যায় ২৪) ও মার্ক (অধ্যায় ১৩) লিখিত সুসমাচারে যীশু তাঁর শিষ্যদের ভণ্ড ভাববাদীদের দ্বারা প্রতারিত না হতে সতর্ক করেছেন যারা নিজেদের খ্রিষ্ট বলে দাবি করবে এবং মহা আশ্চর্য কাজ করবে ও চিহ্ন দেখাবে। আরও দুটি চরিত্রকে প্রায়শই খ্রিষ্টারির সঙ্গে সম্পৃক্ত করা হয়। একটি দানিয়েলের পুস্তকের ক্ষুদ্রতম শৃঙ্গ আর অন্যটি প্রেরিত পৌলের থিষলনীকীয়দের প্রতি দ্বিতীয় পত্রের পাপপুরুষ।
  
  ইসলামি হাদিসশাস্ত্রে উল্লিখিত দজ্জাল চরিত্রটি খ্রিষ্টারির সঙ্গে সাদৃশ্যপূর্ণ।
  
  তথ্যসূত্র
title: খ্রিষ্টারি